E oficial: Numărul nașterilor e mai mare după lockdown. Rata natalității crește după multe trimestre de scădere.
În decembrie 2020 s-au născut 15.857 de copii. Sunt cu 2.103 mai mulţi copii decât în luna noiembrie 2020. Numărul nașterilor este cu 433 mai mare comparativ cu aceeaşi lună din 2019.
În luna decembrie 2020 s-au născut 15.857 de copii, cu 2.103 mai mulţi copii decât în luna noiembrie 2020 şi cu 433 comparativ cu aceeaşi lună din 2019, conform datelor de la Institutul Naţional de Statistică (INS), citate de Ziarul Financiar.De altfel, luna decembrie este singura care a înregistrat o creştere a numărului de nou-născuţi din anul 2020 comparativ cu 2019. Astfel, având în vedere că termenul unei sarcini este cuprins între 36 şi 40 de săptămâni, rezultă că nou-născuţii din luna decembrie au fost concepuţi în luna martie, după debutul pandemiei de COVID-19 în România şi după începerea perioadei de lockdown."Numărul naşterilor a scăzut în fiecare lună faţă de aceeaşi perioadă din anul precedent, dar în luna decembrie 2020 s-a înregistrat un număr mai mare de născuţi-vii faţă de luna corespunzătoare din anul 2019", transmite INS.